ОБЩИНСКА ИЗБИРАТЕЛНА КОМИСИЯ САПАРЕВА БАНЯ

гр. Сапарева баня; ул. „Германея“ № 1; тел: 0882 92 90 20; <https://oik1041.cik.bg>; e-mail: oik1041@cik.bg;

**ПРОТОКОЛ**

**№ 022-МИ/05.11.2023 г.**

Днес, 05.11.2023 г. в 13.00 ч. в сградата на Община Сапарева баня, гр. Сапарева баня, ул. „Германея” №1, Заседателна зала, ет. 3 се проведе заседание на Общинска избирателна комисия /ОИК/ гр. Сапарева баня, назначена с Решение №1986-МИ от 22.08.2023 г. на ЦИК за произвеждане на избори за общински съветници и кметове на 29.10.2023 г.

**На заседанието присъстват както следва:**

Илияна Базиргянова, Йорданка Наумова - Метаниева, Ани П. Караджинова – Кьосева, Иво Иванов, Теменужка Тодорова, Гергана Николова, Марияна Адвукатска, Вергил Венциславов Андреев, Васил Ивов Тодоров, Радка Георгиева и Емилия Гелева

Отсъства: няма

След проведено обсъждане по дневния ред на основание чл. 85, ал. 7 от Изборния кодекс се проведе гласуване:

Гласували поименно дневния ред:

 „за" – Илияна Базиргянова, Ани П. Караджинова – Кьосева, Радка Георгиева, Иво Иванов, Емилия Гелева, Теменужка Тодорова, Гергана Николова, Марияна Адвукатска, Йорданка Наумова-Метаниева, Вергил Венциславов Андреев и Васил Тодоров.

 „против” - НЯМА

На заседанието присъстват повече от половината членове на ОИК Сапарева баня. На основание чл. 85, ал. 3 от Изборния кодекс комисията има изискуемия от закона кворум за провеждане на заседанието.

**Председателят откри заседанието при следния дневен ред:**

1. Постъпил сигнал, входиран под № 165/05.11.2023 г., от Васил Георгиев Маргин – кандидат за кмет от МК „Продължаваме Промяната – Демократична България“ (КП „БЪЛГАРИЯ НА РЕГИОНИТЕ“, ПП „ЗЕМЕДЕЛСКИ НАРОДЕН СЪЮЗ“) за поставени агитационни материали в близост до сградите, в които са разположени избирателните помещения в с. Ресилово и с. Сапарево, община Сапарева баня.

    Подателят на сигнала ни уведоми чрез телефона на ОИК, че през улицата при кметството на с. Ресилово и в с.Сапарево, в ляво от кметството има залепени агитационни материали на ПП ГЕРБ. В изпълнение на Решение № 115 от 05.11.2023 г. на ОИК Сапарева баня бе назначена комисия от членове на ОИК, която да извърши проверка на място по изнесеното в сигнала. След посещение на място, Комисията установи, че на посочените места от сигнала са поставени агитационни материали на ПП ГЕРБ. Комисията измери разстоянията от входната врата на сградата, в която се помещават изборните помещения до мястото, на което са поставени агитационните материали. След напрано измерване, с ролетка, разстоянието от входа на сградата на кметство с. Ресилово, в която се намират избирателните помещения до мястото на разположение на агитационните материали е 47 м.; за с. Сапарево: разстоянието от входа на сградата на Кметство с. Сапарево, в която се намират избирателните помещения до мястото, на което са разположени на агитационните материали е 45 м. С оглед на гореизложеното предлагам на ОИК Сапарева баня да вземе следното

 ***Проект:***

**РЕШЕНИЕ:**

1. Установява извършване на нарушение на чл. 184 , ал. 1 от ИК.
2. Изпраща настоящето на кмета на общината за предприемане на необходимите действия.

След проведено обсъждане на основание чл. 85. ал. 7 от Изборния кодекс се проведе гласуване:

Гласували поименно:

„против” - Илияна Базиргянова, Йорданка Наумова - Метаниева, Вергил Венциславов Андреев, Емилия Гелева, Марияна Адвукатска и Иво Иванов;

„за": Радка Георгиева, Теменужка Тодорова, Ани П. Караджинова – Кьосева, Васил Ивов Тодоров и Гергана Николова.

Съгласно чл. 85, ал.4 от ИК изр. 2 когато за приемане на решение липсва необходимото мнозинство се смята , че е налице решение за отхвърляне, което подлежи на обжалване по реда на кодекса.

Поради липса на необходимото мнозинство за приемане на решение и на основание чл. 87, ал. 1, т. 1 и във връзка с чл. 85, ал. 4 от ИК, ОИК Сапарева баня,

**РЕШИ:**

1. Постановява решение за отхвърляне по смисъла на чл. 85, ал.4, изр. 2 от ИК.

**Решението подлежи на обжалване по реда на Изборния кодекс чрез Общинска избирателна комисия Сапарева баня.**

**Работата на комисията приключи в 13:30 ч.**

**Председател:…………………**

**Илияна Базиргянова**

**Секретар………………….**

**Радка Георгиева**